  Майя Бывальцева Москваысь но быдэс Россей кунысь Патриарх Кирилл туннэ, 13-тӥ коньывуонэ, Удмуртилэн шоркараз вуиз. Ижысь аэропортын самолётэз пуксем бере со журналистъёсын вераськиз. Кунмылэн дэлетлыкез татысь промышленность удысэн юн герӟаськемын. <…> Тужгес секыт аръёсы но, ож аръёсы, Удмуртия бадӟым инты басьтӥз. Мар веранэз туннэ нуналъёс сярысь. Элькунды сярысь быдэс кун тодэ Патриарх КириллПатриарх верамъя, солэн кемалась потэ ни вал Удмуртие вуылэмез. Ваньзэ ас синмыным адӟеме, тӥледын, удмурт калыкен ӵош вӧсяськеме потэ вал Патриарх Кирилл Патриарх Кирилл Ижкаре вуиз 4 фото Ӟуч православи черклэн тӧроез элькунэ куинь нуналлы лыктӥз — 13-тӥысен 15-тӥ коньывуонозь. Та нуналъёсы со Ижкарысь Александр Невский но Свято-Михайловской соборъёсы, Сарапулысь Пукро соборе, Глазкарысь Спасо-Преображенской соборе вуылоз. Патриарх Кирилл Удмуртие вуылон сярысь 6-тӥ коньывуонэ тодмо луиз. Та инлыкын со улосвыламы нырысьсэ лыктоз. Тодэ вайытом, патриарх интые сое 2009-тӥ арын бырйизы. Тегъёс: Ижкар Удмуртия черк вӧсьлык  